b'\n_START_ARTICLE_\nValuta\n_START_PARAGRAPH_\nVal\xc3\xbata je izraz za denarno enoto in denarni sistem neke dr\xc5\xbeave. Slovenska valuta je bila tolar, 1. januarja 2007 ga je zamenjal evro. Vrednost denarne enote je bila sprva povezana s protivrednostjo neke druge dragocene snovi, zlata. Za vrednost enote in razmerja med razli\xc4\x8dnimi valutami (te\xc4\x8daj) poskrbijo centralne banke, ki so le rahlo politi\xc4\x8dni organ, predvsem pa gre za dragocene, spo\xc5\xa1tovanja vredne ekonomiste, ki uravnavajo fiskalno politiko dr\xc5\xbeave s prilagajanjem, opozarjanjem in uravnavanjem razli\xc4\x8dnih finan\xc4\x8dnih mehanizmov, usklajenih tako z ravnanjem ministrstev odgovornih za finance kot tudi z bankami nad katerimi ima centralna banka pristojnost. Valuta pa je lahko raz\xc5\xa1irjena tudi \xc5\xa1ir\xc5\xa1e od prostora same centralne banke, kar zahteva tudi mednarodno sodelovanje. Banka Slovenije je sprva delovala predvsem preko Evropske monetarne unije. Sedaj je guverner \xc4\x8dlan sveta Evropske centralne banke_NEWLINE_Valuta se uporablja kot sredstvo izmenjave vrednosti tako na prostoru, kjer velja kot zakonito pla\xc4\x8dilno sredstvo, kot tudi drugje z uporabo valutnih te\xc4\x8dajev. Denar v obliki gotovine je nosilec vrednosti, lahko pa se uporablja tudi razli\xc4\x8dne vrednostne papirje, ki imajo enako uporabnost ob upo\xc5\xa1tevanju vseh pogojev pri upravljanju z vrednostnimi papirji in ob dol\xc5\xbeni skrbnosti.'